Ansøgning

Ulfborg – Vemb Turistforening ansøger hermed Holstebro Kommune’s udviklingspulje om midler til projektet **Oplevelser & Aktiviteter** for de 2 målgrupper Børnefamilier og Voksne uden børn. I alt ansøges om Kr. 686,100 for årene 2013 og 2014.

Alle områdets overnattende gæster uanset overnatningsform samt områdets gæster herunder også endagsgæster kan deltage i projektets aktiviteter.

**Projektets titel:**

***Oplevelser og Aktiviteter ved Vestkysten i Holstebro Kommune***

**Ansøger:**

Ulfborg – Vemb Turistforening

Smedegade 5

6990 Ulfborg

Tlf.: 96119110

Mobil: 20681277

E-mail:jmj@ulfborg-turist.dk

Navn Jørn Møller Jensen

CVR-nr.: 20015916

**Kontaktperson:**

Navn: Tommas Hansen

E-mail: th@ulfborg.com

Mobil: 20281277

**Projektperiode:**

1. maj 2013 – 31. december 2014

**Baggrund:**

Gennem de senere år er der investeret massivt i oplevelses og aktivitetsudbud i områderne syd for Holstebro Kommune. En stor del af disse investeringer er forgået med og af lokale investorer. Det betyder at vort nærmeste konkurrentområde nu har et ret så veludbygget og varieret forretnings, restaurations, shopping og oplevelsestilbud i deres kystområde. Der er ingen tegn på at tilsvarende investeringer er på vej til Holstebro’s Vestkystområde - indenfor de første år.

Vi har brug for at gå alternative veje for fortsat at kunne sikre at vore gæster finder vort område attraktivt og rig på oplevelser.

**Projektets formål:**

Projektet har til formål at sikre oplevelser og aktiviteter hver uge i de relevante perioder for henholdsvis målgruppen Børnefamilier og målgruppen Voksne uden børn. (For Børnefamiliemålgruppen vil konceptet tage udgangspunkt i erfaringerne fra de tidligere ”Træfpunkter” og hovedfokus vil være børn i alderen 3 – 7 år).

For Voksenmålgruppen vil vi tage udgangspunkt i naturen og Holstebro by samt områdets museer. Vi har pt. en ideliste (tidligere fremsendt) med mere end 30 forslag til aktiviteter og oplevelser.

Det overordnede mål er at være attraktive således at:

Antallet af overnatninger og dagsgæster ikke mindskes

Område opfattes attraktivt – også i forhold til konkurrentområder

Gæsterne får øget lyst til at komme igen

Øge kendskabsgraden

**Projektets aktiviteter:**

Ansættelse af koordinator

Udvikling af oplevelser for de 2 målgrupper

Aftaler med lokale partnere om de enkelte oplevelsestilbuds praktiske afvikling og økonomi

Indkøb af udstyr, rekvisitter etc.

Udvikling af tilmeldingssystem/booking

Praktisk koordinering af aktiviteterne og løbende kontakt med de lokale partnere

Udvikling og design af informationsmateriale/foldere samt distribution

Udvikling og design af internetpræsentation inkl. App. – som skal kunne anvendes af alle turistaktører herunder overnatningssteder og attraktioner.

Oversættelser til tysk af alt info og markedsføringsmateriale

Markedsføring via turistguider, visitdenmarks Nordseekampagne, internet etc.

Evalueringer og tilpasninger især efter år 1

Økonomistyring, regnskab

**Budget:**

Koordinator ( 590 timer a Kr. 450,00) = Kr. 265.500

Design og udvikling af internet inkl. App (82 timer a Kr. 800,00) = Kr. 65.600

Design, tekst, oversættelse af foldere min. 1 hvert år = Kr. 100.000 Økonomistyring + regnskab = Kr. 10.000

Garantibetaling til lokale aktører, såfremt min. Antal ikke opnås +

Indkøb af rekvisitter, udstyr samt evaluering. = Kr. 110.000

Rejser og kørselsomkostninger = Kr. 20.000

Informations –og markedsføring inkl. Nordseekampagnen = Kr. 115.000

**Total = Kr. 686.100**

Da Ulfborg – Vemb Turistforening økonomi (med en omsætning i 2012 på Kr. 540.633) ikke kan bære finansieringen af projektet i en længere periode, anmoder vi venligst om der udbetales 25% ved projektstart – 25% den 31.10.2013, - 30% den 01.05.2014 og de resterende 20% ved projektafslutning og endeligt regnskab.

Vi ser frem til hurtigt og positiv tilbagemelding

Med venlig hilsen

Jørn M. Jensen Tommas Hansen

Formand Medlem af bestyrelsen